**BORNHOLMSKE JAGTFORENINGERS REJSEKONTO**

**Referat af generalforsamling den 4. maj 2021 for regnskabsåret 2019/20**

Til stede var: Stefan Granild, Finn Haagensen og Preben Pedersen.

**Dagsorden:**

1. Valg af dirigent
2. Aflæggelse af årsberetning om foreningens virke
3. Fremlæggelse af årsregnskab
4. Fastsættelse af kontingent
5. Indkomne forslag
6. Valg af bestyrelsesmedlem. Finn på valg
7. Valg af bestyrelsessuppleant. Ib Andersen på valg.
8. Valg af revisor. På valg Morten Friis-Jørgensen
9. Eventuelt.

Den meget sene afholdelse af denne generalforsamling skyldes den nuværende pandemi med Corona, hvilket har forhindret afholdelse af større forsamlinger.

Finn Haagensen blev valgt som dirigent.

Formanden aflagde en meget kort beretning. Der er 12 betalende medlemmer af rejsekontoen. Der var udbetalt kr. 9.900,00 i rejsetilskud. Især hundefolket har været meget aktive og deltaget i forskellige arrangementer på den anden side af vandet. Men også flugt- og riffelskytter havde været ude og rejse.

Årsregnskabet udviste et underskud på kr. 2.616,00. Skyldes udlodning af flere penge end afkastet af foreningens midler havde givet. Dog var der et noget bedre afkast end sidste regnskabsår. Foreningens formue er nu på kr. 135.619,46.

Kontingent blev fastsat til uændret kr. 5,00 pr. medlem.

Bestyrelsen havde fremsat et forsalg til vedtægtsændringer. Her blev det besluttet, at nuværende vedtægters paragraf 3 og 8 fremover dækker udgifter til rejser til **jagtrelaterede arrangementer i regi af Danmarks Jægerforbund.**

Der var ikke indkommet forsalg fra foreningerne.

Der var genvalg til alle.

Der var intet under eventuelt.

Dette års generalforsamling forventes afholdt i november måned.

Generalforsamlingen afsluttet.

For referat/Preben Pedersen